ddrg/super_eurlex huggingface dataset:
(8)

Hvis det konstateres, at ansøgeren opfylder betingelserne for fastsættelse af en individuel told, kan det blive nødvendigt at ændre den told, der for øjeblikket gælder for importen af den pågældende vare fra virksomheder, der ikke er udtrykkeligt nævnt i artikel 1, stk. 2, i forordning (EF) nr. 452/2007. a) Spørgeskemaer Kommissionen fremsender et spørgeskema til ansøgeren for at indhente de oplysninger, som den anser for nødvendige for sin undersøgelse. b) Indhentning af oplysninger og afholdelse af høringer Alle interesserede parter opfordres til at tilkendegive deres synspunkter skriftligt og fremlægge dokumentation herfor. Kommissionen kan desuden høre interesserede parter, hvis de fremsætter skriftlig anmodning herom og påviser, at der er særlige årsager til, at de bør høres. Det skal bemærkes, at de fleste proceduremæssige rettigheder, der er fastsat i grundforordningen, kun kan respekteres, hvis parterne giver sig til kende inden for den frist, der er fastsat i nærværende forordning. c) Markedsøkonomisk behandling/individuel behandling Hvis ansøgeren fremlægger tilstrækkelige beviser for, at virksomheden opererer på markedsøkonomiske vilkår, dvs. at den opfylder kriterierne i grundforordningens artikel 2, stk. 7, litra c), vil den normale værdi blive fastsat i henhold til grundforordningens artikel 2, stk. 7, litra b). Med henblik herpå skal der fremsættes et behørigt underbygget krav inden for den frist, der er angivet i nærværende forordnings artikel 4, stk. 3. Kommissionen vil sende en formular herom til ansøgeren og til myndighederne i Folkerepublikken Kina. Ansøgeren kan desuden anvende denne formular til at anmode om individuel behandling, dvs. at virksomheden opfylder kriterierne i grundforordningens artikel 9, stk. 5. Valg af land med markedsøkonomi Hvis ansøgeren ikke indrømmes markedsøkonomisk behandling, men opfylder betingelserne for en individuel toldsats i overensstemmelse med grundforordningens artikel 9, stk. 5, vil der blive anvendt et egnet land med markedsøkonomi til fastsættelse af den normale værdi med hensyn til Folkerepublikken Kina, jf. grundforordningens artikel 2, stk. 7, litra a). Kommissionen påtænker igen at anvende Tyrkiet til dette formål, som det var tilfældet ved undersøgelsen, som førte til indførelsen af de gældende foranstaltninger over for importen af den pågældende vare fra Folkerepublikken Kina. Interesserede parter opfordres til at fremsætte bemærkninger om hensigtsmæssigheden af dette valg inden for den frist, der er fastsat i denne forordnings artikel 4, stk. 2. Endvidere kan Kommissionen, hvis ansøgeren indrømmes markedsøkonomisk behandling, om nødvendigt også anvende resultater vedrørende den normale værdi, der er fastsat i et egnet land med markedsøkonomi, til f.eks. at erstatte upålidelige omkostnings- eller prisoplysninger i Folkerepublikken Kina, som er nødvendige for at fastsætte den normale værdi, hvis de fornødne pålidelige oplysninger ikke foreligger i Folkerepublikken Kina. Kommissionen påtænker også at anvende Tyrkiet til dette formål.
(2)

Sverige gjorde den 26. juni 2008 indsigelse til Kommissionen i overensstemmelse med artikel 7 i forordning (EF) nr. 510/2006. Indsigelsen er baseret på artikel 7, stk. 3, første afsnit, litra a), c) og d), i nævnte forordning. Sverige hævder i indsigelsen, at registreringsbetingelserne i forordningens artikel 2 ikke er opfyldt, at registreringen af den pågældende betegnelse vil skade eksisterende betegnelser, mærker eller produkter, og at den pågældende betegnelse er en artsbetegnelse.
(5)

Ved Kommissionens forordning (EF) nr. 358/2005 (3) blev der givet foreløbig tilladelse til at anvende enzympræparatet af endo-1,4-beta-xylanase produceret af Bacillus subtilis (LMG S-15136) til æglæggende høner. Ved Kommissionens forordning (EF) nr. 1259/2004 (4) blev tilsætningsstoffet tilladt anvendt uden tidsbegrænsning til slagtekyllinger, ved Kommissionens forordning (EF) nr. 1206/2005 (5) til (fravænnede) smågrise, ved Kommissionens forordning (EF) nr. 516/2007 (6) til slagtesvin og slagtekalkuner og ved Kommissionens forordning (EF) nr. 242/2007 (7) i ti år til ænder. Der er fremlagt nye oplysninger til støtte for en ansøgning om tidsubegrænset godkendelse af det pågældende enzympræparat til æglæggende høner. Vurderingen viser, at betingelserne for en sådan godkendelse i henhold til artikel 3a i direktiv 70/524/EØF er opfyldt. Anvendelse af dette enzympræparat, jf. bilag I, bør derfor godkendes uden tidsbegrænsning.
Et sæt til detailsalg i en papæske, bestående af: — forskellige plastperler og similismykker beregnet til at blive trukket på snor — en rulle syntetisk snor — magnetterninger — vejledning og — en stofpose med snoretrækslukning. Sættet er beregnet til børn, der laver bijouterivarer, som kan ændres ved hjælp af magnetterningerne. Posen kan anvendes til at opbevare såvel de forskellige dele som bijouterivarerne.

9503 00 70
(8)

Kommissionen har anmodet Den Videnskabelige Komité for Oprindelsesbetegnelser, Geografiske Betegnelser og Specificitetsattester, der blev oprettet ved Kommissionens beslutning 93/53/EØF (4), om en udtalelse om, hvorvidt betingelserne for registrering er opfyldt. Komitéen afgav enstemmig udtalelse den 6. marts 2006, hvori den fandt, at betegnelsen »Aceto Balsamico di Modena« har en uomtvistet berømmelse på både det nationale og det internationale marked, som det fremgår af den hyppige anvendelse af denne eddike i talrige madopskrifter i mange medlemsstater og den hyppige optræden på internettet, i pressen og i medierne. »Aceto Balsamico di Modena« opfylder således betingelserne for den specifikke berømmelse for det produkt, der svarer til denne betegnelse. Komitéen bemærkede, at disse produkter sammen har været markedsført i over 100 år. Komitéen konstaterede også, at »Aceto Balsamico di Modena« og »Aceto balsamico tradizionale di Modena« er forskellige produkter med hensyn til egenskaber, sædvanlige forbrugere, anvendelse, distribution, præsentation og priser, og det er således muligt at sikre en rimelig behandling af de pågældende producenter og ikke at vildlede forbrugerne. Kommissionen er helt enig i disse betragtninger.
(4)

Ved brev indgået den 6. april 2009 har myndighederne i Det Forenede Kongerige over for Kommissionen bekræftet, at virksomhederne Pork Farms Ltd, Stobarts Ltd og Kerry Foods Ltd, der er etableret i nævnte medlemsstat, opfylder betingelserne i artikel 13, stk. 3, andet afsnit, i forordning (EF) nr. 510/2006.
(2)

De fælles bestemmelser for anvendelse af traktatens artikel 81, stk. 3, skal i henhold til traktatens artikel 83 vedtages i form af en forordning eller et direktiv. Kommissionen bør bemyndiges til gennem udstedelse af en forordning at erklære, at visse kategorier af aftaler mellem virksomheder, vedtagelser inden for sammenslutninger af virksomheder samt samordnet praksis undtages fra bestemmelserne i traktatens artikel 81, stk. 1.
Den skal anvendes sammen med elektriske konnektorer i motorkøretøjer til at beskytte elektriske forbindelser mod støv, fugt, olie og lignende urenheder, der almindeligvis forekommer i et motorkøretøj.

Tarifering i henhold til almindelige tariferingsbestemmelser 1 og 6 vedrørende den kombinerede nomenklatur og teksten til KN-kode 3926, 3926 90 og 3926 90 97.

Varen anses ikke for at udgøre en del til et elektrisk apparat i henhold til bestemmelse 2 b) til afsnit XVI, da dens tilstedeværelse ikke er en forudsætning for, at konnektoren kan fungere, men kun forbedrer funktionen. Tarifering under pos. 8538 som en del, der udelukkende eller hovedsagelig anvendes til apparater henhørende under pos. 8536, er derfor udelukket.

Varen anses ikke for at være en isolationsdel til elektriske apparater henhørende under pos. 8547, da den ikke er særligt udformet til isoleringsformål, men til at beskytte elektriske forbindelser.

Varen skal derfor tariferes under KN-kode 3926 90 97 som andre varer af plast.
2. En vare bestående af en rektangulær plade af delvis hærdet glas, der er påklæbet flere antireflekterende og absorberende plastlag. Varen er indrammet med et metalbånd. Den anvendes ved fremstillingen af plasmamonitorer.

9002 20 00
Et system bestående af følgende enheder — et højopløseligt fjernsynskamera, der er monteret på et undervandsfartøj (såkaldt »Remote Operated Vehicle (ROV)«) — en kontrolanordning med skærm til fjernbetjening af fartøjet og kameraet (fx med en joystick) og visning af de billeder, som kameraet har optaget — et elektrisk kabel. Den første enhed vejer omkring 3,6 kg. Systemets samlede vægt er omkring 32 kg. Systemet anvendes til undervandsoperationer med billedoptagelse og transmission af disse via kablet til skærmen på kontrolanordningen. Det kan anvendes i dybder ned til omkring 90 m.

8525 80 19
Invertsukkersirup bestående af (i vægtprocent): — sukker (udtrykt som sakkarose) 66,5 — vand 31 — propylenglykol 2,5 Produktet anvendes bl.a. i tobaksindustrien som fugtningsbevarende middel, og det frembydes i løs ladning.

1702 90 95
(1)

Artikel 67, stk. 2, i forordning (EF) nr. 1234/2007 fastsætter, at producenterne kan have en eller to individuelle kvoter, en for leverancer og en anden for direkte salg, og mængderne kan kun konverteres fra den ene kvote til den anden af medlemsstatens myndighed efter behørigt begrundet anmodning fra producenten.
(91)

Hvad angår virkningen af råmaterialepriserne, viste undersøgelsen en stigning på 25 % i EF-erhvervsgrenens omkostninger til produktion af valsetråd. Dette skal ses i sammenhæng med en stigning på kun 15 % i EF-erhvervsgrenens gennemsnitlige salgspriser. På visse markeder kan det ganske vist være vanskeligt at vælte hele stigningen i omkostningerne over på kunderne, men undersøgelsen viste dog, at dette ikke var tilfældet på markedet for valsetråd. Markedet for valsetråd kan tværtimod betragtes som bestående af råvareprodukter, der sælges på et gennemsigtigt marked, hvor alle erhvervsdrivende har kendskab til prisniveauet. Effektive handelsvilkår skal således gøre det muligt, at stigninger i kostprisen afspejles i salgsprisen for valsetråd. Konklusionen i betragtning 142 betragtes derfor som værende gyldig, og påstanden afvises således.
(2)

Derefter modtog Kommissionen en anmodning om indledning af en fornyet undersøgelse (ny eksportør) af forordning (EF) nr. 192/2007, jf. grundforordningens artikel 11, stk. 4, fra Eastman Chemical (Malaysia) SDN.BHD (herefter benævnt »ansøgeren«). Ansøgeren hævdede ikke at have eksporteret visse typer PET til EF i den undersøgelsesperiode, der lå til grund for antidumpingforanstaltningerne, dvs. i perioden fra den 1. oktober 1998 til den 30. september 1999 (herefter benævnt »den oprindelige undersøgelsesperiode«), og ikke at være forretningsmæssigt forbundet med nogen af de eksporterende producenter af visse typer PET, som er omfattet af ovenstående antidumpingforanstaltninger. Ansøgeren hævdede desuden først at have eksporteret visse typer PET til Fællesskabet efter udløbet af den oprindelige undersøgelsesperiode.
(4)

Ansøgeren hævdede bl.a., at virksomhedens eksportpriser for visse sække og poser af plast ved salg til Fællesskabet var steget betydeligt og væsentlig mere end den beregnede normale værdi baseret på ansøgerens egne produktionsomkostninger i Folkerepublikken Kina, og at dette havde betydet, at dumpingen var faldet eller ophørt. Det var derfor ikke længere nødvendigt at opretholde foranstaltninger på det nuværende niveau, som var blevet fastsat på grundlag af den tidligere konstaterede dumping, for at afhjælpe dumpingen.
Dispenser i form af en 23 cm høj plastfigur med en rund krop med arme og ben, forestiller en fodboldspiller, der er anbragt på en sokkel. Produktet er beregnet til at blive fyldt med slik. Bevæges en arm, kommer der slik ud gennem en rund åbning i kroppen.

3926 90 97
(14)

Kommissionen undersøgte dernæst, om hjemmemarkedssalget for hver type af grafitelektrodesystemer, der var solgt på hjemmemarkedet i repræsentative mængder, kunne anses for at have fundet sted i normal handel, jf. grundforordningens artikel 2, stk. 4. Dette blev gjort ved for hver eksporteret varetype at fastsætte, hvor stor en andel af salget på hjemmemarkedet til uafhængige kunder der var fortjenstgivende i undersøgelsesperioden.
(5)

En eventuel tilbagesøgning kan dog højst vedrøre de seneste seks måneder forud for datoen for denne forordnings ikrafttræden, og virkningerne af tilbagesøgningen bør fordeles over en periode på højst tolv måneder at regne fra nævnte dato i lighed med, hvad der gælder for justeringskoefficienterne inden for Fællesskabet for vederlag og pensioner til De Europæiske Fællesskabers tjenestemænd og øvrige ansatte —
Granulat bestående af (vægtprocent): — vandfrit betain 95,8 — vand 1,5 — calciumstearat (antiklumpningsmiddel) 1,0 og resten er urenheder. Produktet anvendes i tilberedninger af den art, der anvendes i dyrefoder.

2923 90 00
Vinylidenfluorid- og hexafluoropropylencopolymer i ubearbejdet form er en fluortilsat copolymer, der skal tariferes under kapitel 39 i pos. 3904 69 90, jf. bestemmelse 1, 4 og 6 til kapitel 39 og underpositionsbestemmelse 1 til kapitel 39.

Poly(vinylidenfluorid) er en polymer henhørende under kapitel 39 (se Forklarende Bemærkninger til HS, kapitel 39, Almindelige bemærkninger (listen over forkortelser for polymerer og bemærkningerne til pos. 3904, sidste stykke).

Materialet udviser elastomerers strække- og sammentræknings-egenskaber, men kan ikke vulkaniseres med svovl. For at kunne krydsbinde kræver denne copolymer baseforbindelser eller visse peroxider.

2. Tætningsringe af fluoroelastomer (vinylidenfluorid- og hexafluoropropylencopolymer). Produktets bestanddel (vinylidenfluorid- og hexafluoropropylencopolymer) udviser elastomerers strække- og sammentrækningsegenskaber, men kan ikke vulkaniseres med svovl. For at kunne krydsbinde kræver denne copolymer baseforbindelser eller visse peroxider.

3926 90 97
(106)

De oplysninger, som denne part fremførte, viste imidlertid, at i årene 2004 og 2006 oversteg importen langt eksporten, hvilket tyder på, at der er en indenlandsk efterspørgsel efter biodiesel i USA fra andre lande. Denne antagelse er endvidere ret forenklet, da den ikke tager højde for de mængder af biodiesel, som eksporteres til Fællesskabet i en biodieselblanding, hvori andelen af biodiesel fra USA er dominerende og derfor bevirker, at den samlede mængde af den blandede vare får oprindelse i USA, eller hvis egenskaber er forskellige fra dem i råmaterialerne, hvilket også bevirker, at den blandede vare får oprindelse i USA. Der mindes i den forbindelse om, at de undersøgte amerikanske virksomheder som omtalt i betragtning 180 i forordningen om midlertidig told erklærede, at det for de varer, der blev eksporteret til Fællesskabet eller solgt på hjemmemarkedet, var umuligt at sondre mellem, hvilke varer der var produceret eller indkøbt i USA, og hvilke varer der var importeret. Det bemærkes også, at oprindelsen lader til at være blevet angivet korrekt af de berørte amerikanske virksomheder, eftersom yderligere blanding af biodiesel — med oprindelse uden for USA — i alle tilfælde fandt sted i USA. I de fleste tilfælde er de undersøgte eksporterende producenter nemlig meget store virksomheder eller virksomhedskoncerner med forretningsmæssigt forbundne virksomheder i Fællesskabet, om hvilke det er vanskeligt at acceptere, at de ikke er klar over de eksisterende bestemmelser i USA og Fællesskabet om bestemmelse af varers oprindelse.
Støvle, der dækker anklen, hvor sålen er fremstillet af gummi. Størstedelen af ydersålen er skåret væk, således at der kan indsættes forskellige ydersåler i hulrummet i den eksisterende ydersål. Støvlerne foreligger som sæt til detailsalg sammen med to par »skiftesåler« i form af forskellige ydersåler, og sammen med et metalværktøj, der benyttes til at fastgøre skiftesålerne på støvlen. Det ene par skiftesåler er ydersåler af gummi med en bred og robust sål, som er typisk for såler til vandrestøvler. Det andet par skiftesåler er ydersåler af tekstilmateriale (ca. 8 mm filt), som ifølge importørens dokumentation kan benyttes ved vandring i lavt vand. Støvlens sål har beholdt en lille del af ydersålen, en næsten kontinuerlig kant af gummi omkring støvlens underside. Denne lille del af ydersålen svarer til skiftesålen til en vandrestøvle. Fodtøjet kan ikke bruges uden skiftesål. Indersålerne har en længde på over 24 cm. Støvlens overdel er fremstillet af forskellige læderstykker, der er syet sammen på en sådan måde, at der dannes åbninger, som er dækket af 9 metalnetstykker og 4 tekstilstykker. Læderet udgør størstedelen af støvlens overdel, og den er indvendigt foret med tekstilmateriale. Støvlen er hverken vandtæt eller vandskyende. Fodtøjet kan bruges af mænd og kvinder. (vandrestøvle) (se foto nr. 650 A, 650 B og 650 C) (1)

6403 91 13
(4)

Af en udtalelse af 2. april 2009 (2) fra Den Europæiske Fødevaresikkerhedsautoritet (EFSA) fremgår det, at præparatet af Clostridium butyricum MIYAIRI 588 (FERM-P 1467) ikke har skadelige virkninger på dyrs eller menneskers sundhed eller på miljøet, og at forholdet mellem foderindtag og tilvækst kan forbedres betydeligt gennem anvendelse af præparatet. EFSA mener ikke, at der er behov for særlige krav vedrørende overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(6)

EFSA konkluderede i sine udtalelser af 21. maj 2008 (2) og 21. april 2009 (3), at præparatet af endo-1,4-beta-xylanase produceret af Trichoderma reesei (CBS 114044) ikke har skadelige virkninger på dyrs eller menneskers sundhed eller på miljøet, og at tilvæksten og foderomsætningen kan forbedres betydeligt gennem anvendelse af præparatet. EFSA mente ikke, at der er behov for særlige krav vedrørende overvågning efter markedsføringen. EFSA gennemgik i sin udtalelse ligeledes den rapport om analysemetoden for fodertilsætningsstoffet, der blev forelagt af det i henhold til forordning (EF) nr. 1831/2003 oprettede EF-referencelaboratorium.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 5. februar 2009, at det pågældende tilsætningsstof ikke har skadelige virkninger på dyrs sundhed, forbrugernes sundhed eller miljøet, og at anvendelsen af tilsætningsstoffet er virkningsfuld som erstatning for vitamin D3 (4). EFSA anbefaler, at der træffes passende foranstaltninger vedrørende brugernes sikkerhed. EFSA mener ikke, at der er behov for særlige krav om overvågning efter markedsføringen. EFSA gennemgik ligeledes den rapport om analysemetoden vedrørende fodertilsætningsstoffet, som er forelagt af det i henhold til forordning (EF) nr. 1831/2003 oprettede EF-referencelaboratorium.
Fodtøj med ydersål af plastic og forblad bestående af remme, der er fastgjort til sålen på tre steder. Forbladet går fra venstre side af sålen til højre side. Den bue, som forbladet således udgør, er fastgjort til sålen med en rem, der går fra midten af buen til sålen og adskiller tæerne. Fodtøjets forblad er konfektioneret af flere lag af forskellige materialer. De to remme, der udgør buen, består af et lag af tekstil (tekstilremmene T1 og T2 på billederne), hvorpå der er fastsyet et lag læder (de to læderremme C1 på billederne). På dette læder er der med en lys tekstiltråd påsyet et andet smallere lag læder (de to læderremme C2 på billederne). Imellem tekstillaget (T1/T2) og læderlaget (C1) er der indsat to ikke synlige remme (af plast) (rem A på billedet 646 D), én på hver side af buen. De to tekstilremme (T1 og T2) og de fire læderremme (C1 og C2) er syet sammen på midten af buen med en enkel tråd (jf. billede 646 C). Den tekstilrem, der adskiller tæerne, former på midten af buen en løkke omkring alle førnævnte materialer (tekstilrem T3 på billederne). En del af tekstilremmen er synlig. Et rektangulært stykke læder er syet på tekstilløkken og de førnævnte materialer på midten af buen (rektangulært stykke læder C3 på billederne). Flere af de remme, der udgør buen, er ført ind i og limet til sålen på venstre og højre side af buen, hvor denne er fastgjort til sålen. Medens ca. 1 cm af læderremmene C1 og ca. 5 mm af læderremmene C2 er ført ind i sålen, er 5 cm af tekstilremmene T1 og T2 ført ind i sålen (jf. billede 646 E). (»klip-klap-sandaler«) (jf. billederne 646 A, 646 B, 646 C, 646 D og 646 E) (1)

6404 19 90
(18)

Ansøgeren hævdede i sin anmodning om en fornyet undersøgelse, at tapekvalitet ikke falder ind under varedækningen for den pågældende vare, som defineret i den oprindelige forordning, idet den fremstilles af indfarvet garn og derfor svarer til den vare, der er beskrevet i betragtning 17 ovenfor. Ansøgeren forklarede ligeledes, at denne konsekvent havde indberettet sin import af tapekvalitet med oprindelse i Kina under KN-kode 5407 53 00, selv før indførelsen af antidumpingforanstaltningerne i 2005. I forbindelse med denne påstand skal det bemærkes, at en antidumpingforordning som den eksisterende ikke er et hensigtsmæssigt retligt instrument til at definere, hvilken KN-kode bestemte forsendelser skulle have været klassificeret under. Det er hovedsagelig op til de nationale myndigheder, der om nødvendigt kan anvende bindende tariferingsoplysning og/eller anmode EF-Domstolen om en præjudiciel afgørelse. Eftersom denne fornyede undersøgelse ikke syntes at have nogen praktisk betydning, hvis ingen af de af ansøgeren importerede varer kan være omfattet af antidumpingtolden, der blev indført ved den oprindelige forordning, blev spørgsmålet alligevel undersøgt. Undersøgelsen afslørede i denne forbindelse, at tapekvaliteten fremstilles af indfarvet garn, men at garnet ikke er af en anden farve, og tilsyneladende opnås intet mønster ved at væve dette garn. I forbindelse med denne undersøgelse fastslås det derfor, at tapekvalitet adskiller sig fra varen, der er beskrevet i betragtning 17 ovenfor.
(101)

Som reaktion på dokumentet med den endelige fremlæggelse hævdede en af virksomhederne, at indledningen af nærværende undersøgelse ikke var berettiget. Virksomheden anførte nærmere bestemt, at siden den var blevet fritaget for udvidelsen af foranstaltningerne i 2000, fandtes der ikke foranstaltninger over for den, som kunne revideres. I den forbindelse henviste virksomheden til WTO-appelorganets rapport om sagen om oksekød og ris (Mexico). Ifølge denne rapports fortolkning af antidumpingaftalens artikel 5, stk. 8, finder nævnte artikel anvendelse på nye undersøgelser i tilfælde af, at det konstateres, at en eksportør har en minimumsdumpingmargen. I artikel 5, stk. 8, henvises der rent faktisk eksplicit til »en ansøgning i henhold til artikel 5, stk. 1«. I denne sag var Chup Hsin og de to andre virksomheder dog genstand for en undersøgelse af omgåelse, som blev indledt på grundlag af grundforordningens artikel 13, og ikke en ny antidumpingundersøgelse. I 2000 blev det rent faktisk konstateret, at de foranstaltninger, der var indført over for Kina, blev omgået i forbindelse med import fra Taiwan, hvilket dog ikke gjaldt tre virksomheder, da disse ikke importerede den pågældende vare fra Kina på daværende tidspunkt. Grundforordningen udelukker ikke, at sådanne undtagelser kan revideres på et hvilket som helst tidspunkt, hvis der foreligger beviser for omgåelse. Derfor var indledningen af denne interimsundersøgelse rent faktisk berettiget og retligt velfunderet. Påstanden blev derfor afvist.
(1)

I henhold til Kommissionens forordning (EF) nr. 1189/2008 (2) skal alle ansøgninger om importlicenser i forbindelse med kontingenterne i artikel 1 i nævnte forordning ledsages af et ægthedscertifikat, der er udstedt af myndighederne i eksportlandet eller toldområdet. Listen over de myndigheder i eksportlandet eller toldområdet, der er bemyndiget til at udstede disse certifikater, findes i bilag II til nævnte forordning.